U saylovga 95 yoshli turmush o‘rtog‘i va 15 nafar oila a’zosi bilan birgalikda borgan. Surxondaryoliklar ham muhim siyosiy tadbir – O‘zbekiston Respublikasi Prezidenti saylovida faol ishtirok etishmoqda. Saylov uchastkalaridan saylovchilarning qadami uzilmayapti. Hatto nuroniy otaxonlar-u onaxonlarning o‘zlari oila a’zolari bilan saylov uchastkasiga kelib, o‘z nomzodiga ovoz berishmoqda. Jumladan, viloyatning Denov tumanida joylashgan 690-saylov uchastkasida Chim mahallasida yashovchi, 100 yoshni qarshilagan Xurram bobo Eshqobilov ovoz berdi. U saylovga 95 yoshli turmush o‘rtog‘i Urpiya momo Eshqobilova hamda 15 nafar oila a’zosi bilan birgalikda tashrif buyurgan. Saylov uchastkasiga raisi Jamshid Pardayevga ko‘ra, mazkur uchastkada 2 423 nafar fuqaro saylovida ovoz berishi uchun ro‘yxatga olingan. 116 nafar saylovchi muddatidan oldin ovoz bergan.